b'\n_START_ARTICLE_\nAl\xc2\xb7logenes\n_START_SECTION_\nContingut\n_START_PARAGRAPH_\nEl text \xc3\xa9s un apocalipsi que descriu les "revelacions" que va rebre l\'estranger Al\xc2\xb7logenes d\'uns \xc3\xa9ssers divins, totes de contingut gn\xc3\xb2stic. Al\xc2\xb7logenes descriu com va superar la por i la ignor\xc3\xa0ncia, i com va ascendir al regne esot\xc3\xa8ric del d\xc3\xa9u dels gn\xc3\xb2stics. El tractat t\xc3\xa9 dues parts. La primera explica les sis (o potser cinc) revelacions de Iouel. La segona narra una visi\xc3\xb3 apocal\xc3\xadptica per part d\'uns sers divins, i al final Al\xc2\xb7logenes rep instruccions molt concretes per a escriure un llibre sobre all\xc3\xb2 que ha vist i sentit._NEWLINE_El text es conserva en llengua copta, i \xc3\xa9s traducci\xc3\xb3 d\'un original grec, segurament posterior al 220, ja que no en fan menci\xc3\xb3 ni Ireneu ni Hip\xc3\xb2lit, que van combatre els gn\xc3\xb2stics. El c\xc3\xb2dex grec sembla que va ser escrit a Alexandria i va fer cap a Roma a mitjans del segle III, on va ser discutit a l\'escola neoplat\xc3\xb2nica de Plot\xc3\xad. Porfiri diu a la seva obra Vida de Plot\xc3\xad que aquest va con\xc3\xa8ixer la filosofia gn\xc3\xb2stica a trav\xc3\xa9s d\'alguns escrits apocal\xc3\xadptics, i es creu que un d\'ells va ser aquest Al\xc2\xb7logenes. El text copte \xc3\xa9s de dif\xc3\xadcil interpretaci\xc3\xb3, ja que la traducci\xc3\xb3 del grec va topar amb dificultats a causa de la gran quantitat de tecnicismes metaf\xc3\xadsics de l\'original.'